Dit is nie 'n permanente reëling dat Bob die tydskrif gaan doen nie. Daar word ondersoek ingestel na 'n ander persoon wat dit sal doen.
Los die papier boek en gee vir ons 'n elektroniese weergawe. Ek het die naweek gesoek na 'n uitgawe met 'n spesifieke artikel wat ek nie kon opspoor nie. Op die rekenaar is alles op een plek.
Ek het nou die PDF weergawe van Bob af ontvang en die zip leër is slegs 4MB groot. Die kwaliteit van die nuusbrief is goed en foto’s en skrif kan gemaklik gekopieer word. Daar was ‘n paar foute gemaak met die ISSUU weergawe soos foto’s wat net so groot van die kamera af geneem is en geplaas is, dit is hoekom dit 42MB groot was. Dit is ‘n leer proses wat darem vinnig reggestel is.
Al die adverteerders se webtuiste adresse en e-pos adresse kan op ge-klik word en dit gaan dadelik na die betrokke adres. Doen dit met 'n papier boek. Dit is nou vir my baie makliker om met die betrokke adverteerder te kommunikeer teenoor die boek wat ek alles moet oor tik, so vir beide my en die adverteerder is dit voordelig.
Sovêr advertensies aangaan, as die adverteerder sy aanbieding elektronies spesifiek maak sal hy baie meer aandag trek. Ek het dadelik toe ek die 4MB PDF ontvang dit vir omtrent 10 ander ouens wat nie SAMAA is en dus nie die tydskrif ontvang het nie, aangestuur. Dadelik is die blootstelling per advertensie meer.